Ribe, d. 28. september 2022

**Referat fra**

**bestyrelsesmøde for RAMS**

**Onsdag d. 28. september 2022 kl. 19.00**

**Ribe Stift, Korsbrødregade 7, 6760 Ribe
Landemodesalen**

Dagsorden:

1. **Velkomst**
Lone byder velkommen. Præsentationsrunde
2. **Godkendelse af dagsorden**
Dagsordenen godkendes
3. **Orientering om og drøftelse af RAMS’ økonomi fremadrettet**
Medarbejderne deltager ikke i punktet.
Pr 31/12 lønnes den teologiske medarbejder ikke længere via præstebevillingen. Det betyder, at denne løn fremadrettet skal finansieres af RAMS. RAMS’ bestyrelse har den klare holdning, at der fortsat skal være en teologisk medarbejder i RAMS. For fortsat at kunne dække denne lønudgift vil RAMS’ bestyrelse henstille til, at de enkelte provstiers kontingent forhøjes løbende over de næste år. Dette tages op med stiftets provster og efterfølgende forhåbentlig med de enkelte provstiudvalg.
4. **Godkendelse af revideret budget for 2023**Poul Ivan gennemgår budgettet. Da teologens løn fremover skal finansieres af RAMS, vil der være underskud på budgettet de næste år, hvilket indtil 2026 kan finansieres af egenkapitalen. Budgettet godkendes.
5. **Godkendelse af budget for 2024**
Budgettet gennemgås. Der vil komme et revideret budget til bestyrelsesmødet i februar 2023. Det foreløbige budget godkendes.
6. **Nyt fra FU**
Punktet er drøftet under punkt 3
7. **Nyt fra ”Hundehuset”**
Peter præsenterer sin efteruddannelse ift. bedre at kunne varetage at lave materiale til skolens ældste klassetrin. Materialet er under udvikling og udarbejdes, så det også kan bruges til folkeskolens afgangsprøve i kristendomskundskab.

- Status for tilmeldinger til materialer:
Igen i år er der blevet slået rekord i materialer udsendt til skolerne i stiftet. Dags dato er der udsendt 1780 materialer.
Præsentation af hjemmesiden: Det er muligt at gå ind og se, hvor mange materialer der er bestilt på de enkelte skoler via provstiopdelte bestillingslister på forsiden. Listerne opdateres 3-4 gange årligt.
Skal vil synge en salme-projekt: Der er 4200 tilmeldte elever. Det er 300 færre elever tilmeldt, dog er det fortsat en stor tilslutning. Der er fortsat 4 skuespillere, som stiller sig til rådighed – derudover deltager RAMS medarbejdere.

- Præstedel på hjemmesiden:
På hjemmesidens fane ”Til præster” ligger nu bl.a. alle de materialer, hvortil der er knyttet et kirkebesøg. Der kan downloades vejledninger, elevark mm. Kode til download af materialerne er sendt ud til alle præster, men kan også fås ved henvendelse til RAMS’ kontor. Bestyrelsen kan fint gøre opmærksom på dette ude i de enkelte provstier.

- Præsentation af nogle af de nye projekter:
Projekt for mellemtrinnet: Tro og overtro
Digital julekalender for indskolingen
Skal vi synge en salme 2023 – Du er ikke alene
Forløb til Overbygningen: Hvad er religion? Indeholder bl.a. forslag til prøveoplæg.
8. **Skal vi synge en salme? – aftenarrangement i Ribe Domkirke d. 9. november**

Der er pt. 116 tilmeldte til arrangementet, men der kommer løbende flere til. Det bliver også muligt at tilmeldte sig under landemode-arrangementet i Egebæk-Hviding d. 6. oktober. Fristen for tilmelding forlænges i den forbindelse til 14. oktober. Der er bestilt ”stå”-traktement. Bestyrelsen vil tage imod den bestilte mad og sørge for at servere hvidvin.
Anna Bodil, Johannes og Lone tager imod maden kl. 17.00. De bestyrelsesmedlemmer, der er til stede ved arrangementet sørger for at servere hvidvin.

1. **Eventuelt**
2. **Nye mødedatoer**
* Onsdag d. 22. februar 2023 kl. 19.00 i Landemodesalen
* Onsdag d. 27. september 2023 kl. 19.00 i Landemodesalen
* Februar 2024

Referent: Vibeke Tietge